Diari Oficial de la Generalitat Valenciana


Sumari del DOGV 9204, del 28-10-2021 (2021/10226)

RESOLUCIÓ de 20 d'octubre de 2021, de la Presidència de la Generalitat, per la qual s'aprova la creació de l'Agrupació dels Ajuntaments de Yátova i Real per al sosteniment en comú del lloc d'arquitecte o arquitecta municipals.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9204

Data del DOGV
:   28-10-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/10075


Data del document
:   20-10-2021

Organisme emissor
:   Presidència de la Generalitat

Tipus de document
:   Resolució

RESOLUCIÓ de 20 d'octubre de 2021, de la Presidència de la Generalitat, per la qual s'aprova la creació de l'Agrupació dels Ajuntaments de Yátova i Real per al sosteniment en comú del lloc d'arquitecte o arquitecta municipals. [2021/10050]  
El Ple de l'Ajuntament de Real, en la sessió extraordinària del 24 de maig de 2021 i el Ple de l'Ajuntament de Yátova, en la sessió ordinària del 4 de juny de 2021, van acordar la constitució d'una agrupació per al sosteniment en comú del lloc d'arquitecte o arquitecta municipals. En les sessions plenàries referides es va aprovar el projecte d'Estatuts pels quals ha de regir-se l'agrupació.  
La constitució de l'agrupació es justifica en aquests acords plenaris en el fet que, analitzades les necessitats i disponibilitats pressupostàries de tots dos Ajuntaments, resulta ser una solució eficaç i eficient per a comptar amb l'assistència tècnica necessària per a l'exercici de competències municipals en matèria d'obres i urbanisme.  
Els Ajuntaments de Yátova i Real van sotmetre a informació pública els citats acords, mitjançant sengles anuncis publicats en el Butlletí Oficial de la Província de València número 130, de 8 de juliol de 2021, per un termini d'un mes, sense que es presentaren al·legacions, suggeriments o reclamacions durant l'esmentat termini.  
En virtut d'això, d'acord amb el que estableixen els articles 161 de la Llei 8/2010, de 23 de juny, de la Generalitat, de règim local de la Comunitat Valenciana, i 2 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, i de conformitat amb el que disposa la resolució de 19 de juliol de 2019, del president de la Generalitat, per la qual delega determinades atribucions en diferents òrgans de la Presidència (DOGV 8596, 22.07.2019), resolc:  
Aprovar la creació de l'Agrupació dels Ajuntaments de Yátova i Real per al sosteniment en comú del lloc d'arquitecte o arquitecta municipals, que es regirà pels seus Estatuts.  
Contra aquesta resolució, que posa fi a la via administrativa, de conformitat amb el que s'estableix en l'article 114 c) de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament recurs contenciós administratiu davant el Jutjat contenciós administratiu de València o davant el Jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública no cal interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació d'aquesta resolució en el Diari Oficial de la Generalitat Valenciana.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 20 d'octubre de 2021.- El secretari autonòmic de Promoció Institucional i Cohesió Territorial (p. d. R 19 de juliol de 2019; DOGV núm. 8596, de 22.07.2019): Alfred Boix Pastor.